în culisele Guvernului Legionar 
de la Viena (1944-1945) 


în ultimii ani, cercetarea fenomenului legionar a înregistrat 
rezultate deosebite. Ocultată sau, pur şi simplu, falsificată timp 
de decenii, istoriei Mişcării Legionare î-au fost consacrate în 
răstimp numeroase studii şi cărţi, pentru a nu ne referi la articolele 
apărute în presă ori la dezbaterile publice organizate, televizate 
sau nu. Astfel de dezbateri au avut loc, nu demult, la Iaşi, în zilele 
de 24-25 iunie. Vom observa că, în aprecierea fenomenului 
legionar, punctele de vedere continuă să fie extrem de 
controversate, iar unele opinii exprimate diferă prea puţin, ca să 
nu spunem defel, de „demonstraţiile" de prin anii ‘50 de tip M. 
Roller ş. a. Este incontestabil că, într-o privinţă, avem de-a face 
cu o literatură de propagandă anti-legionară, în spiritul publicaţiei 
„Glasul Patriei" de odinioară, şi care, în aceşti ani, însumează— 
după modelul bineştiut al lui Mihai Fătu şi Ion Spălăţelu (cf. Garda 
de Fier — organizaţie teroristă de tip fascist, două ediţii, 
Bucureşti, 1971-1980) — lucrări semnate de Radu Ioanid ( Sabia 
Arhanghelului Mihail. Ideologia fascistă în România, 
Bucureşti, 1944), Radu Florian şi colaboratorii (Ideea care ucide. 
Dimensiunile ideologiei legionare, două ediţii, Bucureşti, 1944), 
Zigu Ornea ( Anii Treizeci. Extrema dreaptă românească, două 
ediţii, Bucureşti, 1995-1996), iar, recent, C. Petculescu ş. a. în 
acelaşi timp, deopotrivă cu importante traduceri (N. M. Nagy — 
Talavera, Eugen Weber, Michelle Rallo, Rf. Veiga, iar în pregătire, 
Annin Hainen), au apărut contribuţii ce supun analizei istoria 
legionară, precum Legiunea Arhanghelului Mihail de la mit 
la realitate (Dragoş Zamfirescu, Bucureşti, Editura 
Enciclopedică, 1997), Garda, Căpitanul şi Arhanghelul din cer... 
O istorie obiectivă a Mişcării Legionare (G. T. Pop, 2 volume, 
Bucureşti, 1995-1996). Radiografia Dreptei româneşti, 1927-1941 
(volumul colectiv. Bucureşti, 1996) şi, cu totul recent, Legionarii 
noştri (Ion Coja, Bucureşti, 1997). Aşa după cum am avut prilejul 

să subliniem, cărţi precum acestea din urmă nu-şi propun „nici 
reabilitarea, după cum nici discreditarea Mişcării Legionare, pe 
motivul că aceasta ar fi la modă ori că de aceasta ar depinde 
intrarea României în Europa (?!)“, ci un ţel „cât se poate de 
simplu şi real: informarea cititorului român în privinţa apariţiei, 
manifestărilor şi consecinţelor activităţii Mişcării Legionare (...), 
surprinderea faptelor în contextul intern şi internaţional în care 
ele s-au produs 44 (cf. Radiografia..., p. 7). Oricum, în condiţiile 
existente, după deschiderea arhivelor române şi străine şi în lipsa 
cenzurii, discuţiile pe tema istoriei legionare se pot desfăşura liber, 
nu mai funcţionează „principiul 44 de prin 1950 al lui Jules Perahim, 
care vedea... un legionar în fiecare român!!! Ceea ce nu înseamnă 
că excepţiile nu-şi mai află rostul. Dl. Profesor Ion Coja a surprins 
cu exactitate, în legionarii noştri (p. 7), tocmai aceastră situaţie: 

„Ceea ce te umple de mirare atunci când începi să afli 
mai multe despre legionari este faptul că legionarii au fost 
loviţi din toate direcţiile. Au făcut ani grei de puşcărie după 
23 august 1944, dar şi înainte de venirea la putere a 
comuniştilor! De comunişti, că s-au purtat cum s-au purtat 
cu legionarii, nu e de mirare, căci legionarii au apărut în 
viaţa noastră politică exact ca replică la pericolul bolşevic, 
dar e greu de înţeles de ce a fost atâta înverşunare şi atâta 
violenţă împotriva legionarilor înainte de 1944. Unii 
legionari afirmă chiar că violenţele antilegionare au fost 
mai mari în vremea lui Carol II! Oricum, înainte de 1944, 
regimul de detenţie a fost în mod evident mai dur pentru 
legionari decât pentru comunişti! Şi tot aşa mai departe, după 
1944, regimul de detenţie a fost, în mod evident, mai dur 
pentru legionari decât pentru ceilalţi! Culmea, o serie de 
legionari, deţinuţi politici înainte de 1944, condamnaţi poli¬ 
tic de regimul antonescian (...), au rămas în temniţă şi după 
«Eliberarea din august 1944». Unii dintre aceştia au fost 
eliberaţi abia în 1965 se pare!... Aşadar, intre feluritele 
regimuri şi guvernări care s-au succedat în România în 

ultimii 60 de ani (iau în calcul şi ultimii şapte ani 
postrevoluţionari) s-ar părea că există un element de 
continuitate, un punct comun în comportamentul lor poli¬ 
tic: antilegionarismul! 

Din istoria legionară, unul dintre momentele cele mai 
dezbătute a fost şi a rămas cel legat de „guvernul 1 constituit 
şi condus de Horia Sima, la Viena, în 1944-1945. Episodului 
i-au fost consacrate lucrări importante, unele cu caracter 
memorialistic, aparţinând chiar lui Horia Sima (vezi Guvernul 
Naţional Român de la Viena, Madrid, 19441 ori dr. Faust 
Brădescu (vezi Guvernul de la Viena. Continuarea statului 
român naţional-legionar, 1944-1945, Madrid, 1989; ediţie 
definitivă — Bucureşti, „Majadahonda 44 , 1997). Acţiunea de 
constituire a „guvernului 44 , declanşată, cu acordul lui Adolf Hitler, 
de îndată după lovitura de stat de la 23 august 1944 din 
Bucureşti, a fost afirmată de comandantul Legiunii în faimoasa 
Proclamaţie către ţară, citită şi difuzată de „Radio Donau 44 
din Viena în seara de 26 august 1944. Cum era şi firesc, 
majoritatea foştilor „actori 44 , politicieni şi militari, apus în discuţie 
legitimitatea „guvernului 44 de la Viena, proclamat şi funcţionând 
în opoziţie cu cel legal, de la Bucureşti, instituit conform 
principiilor Constituţiei din 1923, repusă în funcţiune imediat 
după răsturnarea regimului antonescian. 

Horia Sima însuşi, într-un rând, mai precis în Memorialul 
adresat la 24 aprilie 1949 Regelui Mihai I în exil, a abordat 
problema respectivă, admiţând, la atâţia ani după evenimente, că 
guvernul de la Viena nu-şi putea „aroga titlul legitimităţii 44 (vezi 
Horia Sima, Mişcarea Legionară şi Monarhia , Iaşi, Editura 
„Agora 44 , 1997, p. 66). Dar tot el a observat că, în perioada au¬ 
gust 1944 - martie 1945, sub regimul ocupaţiei URSS, 
suveranitatea naţională a României n-a mai funcţionat „în condiţii 
normale 44 , Regele Mihai 1 şi guvernele de la Bucureşti (C. 
Sănătescu şi N. Rădescu 44 erau „prizonierii unei puteri străine 44 , 
de unde şi această concluzie: Atunci înseamnă că nici 

baia legală a guvernului de la Bucureşti nu mai poate fi 
invocată cu atât succes pentru a arunca oprobiul contra 
guvernului de la Viena " (ibidem). Discuţiile antamatc în privinţa 
„guvernului 11 din 1944-1945 au atras nu atât pe adversarii politici 
declaraţi ai Mişcării Legionare ori pe istorici, ci, dimpotrivă, pe 
cei în cauză, deci pe legionarii înşişi, aflaţi, după cum se ştie, 
după terminarea conflictului mondial din 1939-1945, în serioasă 
dispută, divizaţi fiind între simişti şi antisimişti. Dumitru Groza 
(1913-1997), de profesie desenator tehnic, fost comandant al 
Corpului Muncitoresc Legionar, participant al numeroase acţiuni 
ale ML atât înainte, cât şi în timpul guvernării legionaro- 
antonesciene din 1940-1941, incriminat, la un moment dat, ca 
„element sigur“ infiltrat de PCR şi de Kremlin în rândurile 
Legiunii, plecat după rebeliunea din 1941 în Germania şi trimis 
în lagărele naziste, mai apoi, după război, deţinut politic în 
România (1947-1964), s-a înrolat între antisimişti. Dintr-o 
asemenea perspectivă, D. Groza a stăruit asupra problemelor 
legate de activitatea „guvernului 11 de la Viena, în cel din urmă 
interviu acordat, în decembrie 1996, d-lui Mircea Tarcea, 
preşedintele Asociaţiei Foştilor Deţinuţi Politici din România, 
filiala Hunedoara. Am mai avut ocazia să valorificăm 
intervenţiile Iui D. Groza (vezi Radiografia..., p. 385-394). 
înainte de decesul său, în februarie a. c., stabilisem în repetate 
rânduri să ne întâlnim; nu a fost posibil, din motive independente 
de voinţa noastră. Acordând interviul pe care-1 publicăm în 
anexă, D. Groza şi-a exprimat dorinţa ca acesta să ajungă la 
cunoştinţa publică. Ceea ce s-a realizat, în iunie a. c., prin 
bunăvoinţa d-lui Cezar Tunase, din Cluj-Napoca. îi mulţumim 
şi pe această cale pentru bunăvoinţă, după cum mulţumirile 
noastre se cuvin d-lui Mircea Tarcea, pentru iniţiativele şi 
eforturile sale întru reconstituirea faptelor trecutului, „care şi 

cum au fost 11 . 

1 i' ' GheorgheBuzatu 

în dialog cu Dumitru Groza, fost comandant al 
Corpului Muncitoresc Legionar 

— File de istorie: Guvernul Naţional Român de 
la Viena 

(fragmente) 

— Mircea Tarcea: în calitatea pe care o aveaţi în acel 
moment (23 august 1944, n. n. - MT), ca făcând parte din grupul 
de comandă al legionarilor refugiaţi în Germania, unde aţi fost 
şi care a fost reacţia dvs. şi a celor din grup când aţi aflat 
„Proclamaţia Regelui către ţară 11 ? 

— împreună cu Ilie Gâmeaţă, Comeliu Georgescu, Mile 
LefteryVasile Iaşinschi, Constantin Papanace, Nicolae Petraşcu, 
Viorel Trifa, Nicolae Horodniceanu, Constantin Stoicănescu, 
Virgil Mihăiescu şi Ilie Smultea, ne aflăm în lagărul nazist de 
concentrare de la Dachau. Câţiva dintre noi, printre care şi eu, 
fiind în sala de mese în seara acelei zile, am auzit la radio 
comunicatul Regelui către ţară. Ne aşteptam să se întâmple 
ceva. Totuşi, am rămas surprinşi şi impresionaţi de cele auzite, 
fiind îngrijoraţi de soarta ţării şi gândul nostru s-a îndreptat spre 
camarazii aflaţi în închisori, înţelegând că, prin amnistia generală 
anunţată, aceştia urmează a fi puşi în libertate. 

— în seara zilei de 26 august, a fost emis prin postul de 
radio „Donau 11 manifestul către ţară al lui Horia Sima. Cum a 
fost recepţionat, cunoscând că nemţii v-au ţinut în lagăre până 
atunci şi că urma să deveniţi, din prizonieri, aliaţi ai lor şi să mai 
şi continuaţi războiul alături de aceştia? 

—Fiind divizaţi în două tabere, unii pro-Sima, ca Comeliu 
Georgescu, Vasile Iaşinschi, Nicolae Petraşcu, Constantin 
Stoicănescu şi Ilie Smultea, iar ceilalţi, Ilie Gîmeaţă, Mile Lefter, 
Constantin Papanace, Nicolae Horodniceanu, Viorel Trifa, Virgil 
Mihăiescu şi eu, D-tru Groza, am recepţionat diferit. Primii au 
luat o poziţie favorabilă lui, iar noi ne-am pus următoarele 
probleme: convinşi fiind că războiul e pierdut de nemţi şi că în 


21 




ţară s-a hotărît întoarcerea armelor împotriva acestora, să nu 
ne grăbim a lua hotărîri înainte de a ne edifica asupra situaţiei 
create, dându-ne seama că orice gest al nostru poate însemna 
noi tragedii pentru cei aflaţi în ţară, cu care trebuie să luăm 
legătura. 

— Comunicatul lui Sima ne-a surprins de-a dreptul. Nu 
ne aşteptam, deoarece nemţii ne imputau adesea că nu vor 
colabora niciodată cu Mişcarea Legionară atât timp cât în 
fruntea acesteia se află Horia Sima. La această veste, remarc 
gestul lui Constantin Papanace, care şi-a pus mâinile în cap, 
spunând: „O prostie mai mare ca aceasta nu se putea face, să 
vedeţi ce o să urmeze 44 . Şi într-adevăr, un alt comunicat dat de 
noile autorităţi de la Bucureşti anunţa, după câteva zile, un 
amendament la decretul de amnistie, prin care se exceptau de 
la amnistia generală cei care au participat la rebeliune. 

— Faţă de misiunea pe care şi-a asumat-o Horia Sima 
privind formarea unei Armate Naţionale şi a Guvernului Naţional, 
acesta afirmă că grupul disident nu numai că a avut o atitudine 
de rezervă, dar a început o campanie de sabotare a activităţilor 
Guvernului de la Viena. „îndoctrinaţi de Papanace, toată ziua 
băteau străzile Vienei sau vizitau lagăre de refugiaţi şi unde 
găseau vreaun român, îl băteau la cap cu argumentele lor să nu 
adere la Guvernul nostru şi nici să nu se înroleze în Armata 
Naţională 44 (citat cap. II/l, pag. 50). Ca făcând parte din acel 
grup, ce puteţi afirma? 

— Nu este adevărată afirmaţia lui Sima. Eram preocupaţi 
de soarta noastră, a tuturor, şi speram ca timpul să lămurească 
situaţia pentru toţi. Din partea grupului aşa-zis „disident 44 nu s- 
a întreprins o asemenea acţiune. Pe cei care ne vizitau, aşa 
după gum am mai afirmat, spre a ne cere părerea, i-am sfătuit 
să procedeze după propria lor voinţă, fără a le sugera altă poziţie 
faţă de acţiunea lui Sima. Eram supravegheaţi nu numai de 
nemţi, ci şi de oamenii lui Sima, cunoscută fiind poziţia noastră. 
Mai ales că am fost informaţi că Ion Popa din Simeria, 

Comandant ajutor tăcut de Căpitan, a înfiinţat o Poliţie, de altfel, 
o continuare a unei sarcini pe care a avut-o în ţară în 1940, în 
timpul guvernării, prin care se culegeau informaţii şi se 
întreprindeau acţiuni de supraveghere, în baza cărora se 
dispuneau măsuri în consecinţă. De acest lucru am fost preveniţi 
prin legionarii Teodoru şi Zotu. Teodoru venise din ţară, iar Zotu 
— din Lagărul Buchenwald. Faţă de Sima, Zotu avea o poziţie 
de neaderare şi trebuie să amintesc că atât el, cât şi Tibi 
Teodorescu şi-au depus gradele conferite de acesta. 

— Poziţiile celor două grupuri legionare sunt cunoscute. 
Se pune însă o întrebare: „Care a fost reacţia lui Horia Sima 
faţă de cei care nu au aderat la acţiunea sa? 44 . 

—T^Gând profesorul Gamillscheg a ajuns la concluzia că 
împăcarea nu este posibilă şi că nu se mai poate face nimic, îl 
informează pe Himmler, care, la propunerea lui Sima, a hotărît 
arestarea şi internarea noastră în lagărul de la Erlangen. 
Gamillscheg a încercat să ne protejeze în sensul ca autorităţile să 
nu ia măsuri împotriva noastră. Dar acestea nu au întârziat a fi 
luate de Horia Sima, care, sprijinit de Gestapo, s-a dezlănţuit 
împotriva propriilor lui camarazi neaderenţi şi într-o noapte, în 
plină iarnă, i-a scos din hotel cu geamantanele în stradă. Printre 
aceştia se aflau Ilie Gâmeaţă, C. Papanace, V. Trifa, Mile Lefter, 
Petre Vălimăreanu şi alţii. Unii, fără funcţii, consideraţi mai 
mărunţi, circa 30-40, au fost duşi în afara Vienei la săpat tranşee. 
Majoritatea erau macedoneni, între ei fiind Nic. Iliescu, Nic. Bujin, 
fratele lui Horodniceanu etc. în acea noapte mă găseam în 
aceeaşi cameră, la Hotel Kummer, cu Viorel Trifa. Văzând că 
pe el l-au scos şi pe mine nu, am gândit că s-a făcut o greşeală. 
Dimineaţa am luat legătura cu ceilalţi, care se refugiaseră în gări 
şi pe la cunoscuţi şi care au hotărît să rămân în hotel spre a le fi 
de ajutor. Impresionat de aceste măsuri, profesorul Gamillscheg 
intervine pe lângă autorităţi şi reuşeşte să-l încadreze pe V. Trifa 
ca lector la Universitatea din Insbruck, iar pe Virgil Mihăiescu, 
bibliotecar la Frankfurt pe Main, şi pe V. Horodniceanu — ref- 

erent la o instituţie. Pe Papanace şi Gîrneaţă spunea că nu-i 
poate ajuta, deoarece s-ar opune Sima categoric. 

— Cum aţi ajuns în această situaţie, aţi mărturisit. Ce s- 
a întâmplat în continuare? 

— Evenimentele au decis atât soarta noastră, cât şi a 
Guvernului Naţional, împrăştiindu-ne pe toţi. între timp, 
macedonenii lui Papanace au luat legătura cu Comitetul Naţional 
Albanez, constituit de aceştia în sprijinul albanezilor aflaţi în 
refugiu şi în lagăre, de unde au obţinut acte cu ajutorul cărora 
am trecut cu toţii în Italia, la Salo, în Nord, o localitate situată 
pe marginea lacului Gardone Rivera, găsind adăpost la avocatul 
Muşii, un macedonean, împreună cu Gârneaţă, Papanace, Nic. 
Iliescu şi alţii, mai târziu venind şi V. Trifa. Grupului nostru i s- 
au alăturat circa 50-60 de legionari, mulţi dintre ei macedoneni, 
care s-au salvat prin fugă, unii au rămas risipiţi prin Austria, 
alţii prin Italia. 

— Aşa după cum am precizat dintru început, m-am oprit 
în acest dialog cu Dvs. numai asupra acelor amănunte care au 
intrat în sfera Dvs. de cunoaştere. în final, vreau să mă mai 
refer la câteva probleme legate de tema în discuţie. Ca o 
consecinţă a evenimentelor petrecute în România, la propunerea 
Reich-ului, Horia Sima acceptă să continue războiul alături de 
Germania. Este o hotărîre care aparţine voinţei lui, fără a fi 
impusă sau luată sub presiune, motivând: „Am răspuns imediat 
că în faţa noii situaţii create în România... eu nu pot să-mi fac 
decât datoria în spiritul testamentului lăsat de Căpitan" (citat 
din voi. „Prizonieri ai Puterilor Axei", cap. XVI/2, pag. 159). 
Este o justificare aparţinând unei linii trasate de însuşi 
întemeietorul Mişcării, Comeliu Zelea Codreanu. Ce explicaţie 
daţi acestei afirmaţii? 

— Da, însă problema îmbracă un alt aspect. Era în vara 
anului 1937, când mă găseam, împreună cu Căpitanul, la sediul 
din str. Gutenberg. Printre alte probleme ridicate într-o discuţie, 
unul dintre noi i-a pus întrebarea că, dacă ţara va cădea în 

mâinile năvălitorilor roşii din Răsărit, noi, legionarii, ce vom face? 
Şi atunci Căpitanul a răspuns: „Datoria noastră de creştini şi 
buni români este dc a ne retrage în munţi, unde vom lupta cu 
arma în mână până la moarte". Acesta este sacrificiul suprem 
înţeles de Căpitan, considerat apoi ca un cuvânt testamentar al 
acestuia. 

— Se ştie că mareşalul Antonescu, în încercarea de a 
scoate România din marele impas în care se găsea, şi-a motivat 
soluţia politică aleasă ca fiind aceea „care să pennită ieşirea 
din situaţie ca oameni de onoare şi nu prin acte care ar dezonora 
pentru vecie ţara şi pe conducătorii ei“. Transpusă în plan moral, 
acţiunea lui Horia Sima, prin care a angajat Mişcarea Legionară, 
de a continua războiul alături de Germania până la capăt, poate 
fi înţeleasă ca un act de onoare faţă de un fost aliat sau ca un 
protest contra situaţiei politice stabilite în ţară prin actul de la 
23 August? 

— Indiferent de conjunctură, evenimente şi uneori chiar 
de principii, interesele majore ale neamului sunt cele care 
condiţionează poziţiile şi acţiunile pe care trebuie să le întreprindă 
sau nu acei care, mai mult sau mai puţin, îşi asumă anumite 
răspunderi. Momentul de atunci impunea tuturor celor care se 
aflau dincolo de graniţele ţării şi dispuneau de autoritate să se 
orienteze spre a susţine acţiunea întreprinsă de cei din ţară 
care şi-au asumat răspunderea pentru a mai salva ceea ce se 
mai putea salva în faţa dezastrului ce nu mai putea fi evitat 
altfel. Orice acţiune contrară nu poate fi considerată decât ca 
un act împotriva intereselor ţării. Ca poziţie faţă de Germania, 
Mişcarea Legionară nu avea nici o obligaţie morală. Trebuie să 
plecăm de la premisa că noi, legionarii, am fost dezonoraţi de 
către nemţi. în 1941 l-au sprijinit pe Antonescu împotriva noastră 
şi nu au luat nici o atitudine faţă de miile de arestări făcute în 
rândul legionarilor, care au înfundat puşcăriile sau au fost trimişi 
pe front în detaşamente speciale, aşa-zisele „detaşamente ale 
morţii". Pe noi, care ne-arn refugiat în Germania, ne-au internat 

în lagărele lor de concentrare, cu sau fără motiv, alături de toţi 
duşmanii nazismului, fiind trataţi la fel cu aceştia. Prin atitudinea 
lor, ne-au umilit, demonstrând astfel că Mişcarea Legionară a 
fost considerată de aceştia străină intereselor Germaniei. în 
obiectivul lor, noi am intrat doar ca un element de şantaj faţă de 
Antonescu. Apelul de formare a unui Guvern Naţional a fost 
un act întreprins în acel moment de disperare, o încercare a 
sinistratului prins de furia valurilor, care mai speră într-un miracol. 
De ce onoare mai putea fi vorba? Actul în sine explică nu numai 
lipsa de discernământ a lui Sima, dar şi lipsa lui de scrupule pe 
care a manifestat-o în toate acţiunile lui, prin care a urmărit în 
permanenţă satisfacerea unui orgoliu personal, „acela de a con- 
duce“, indiferent de consecinţe. 

— Consideraţi că Horia Sima mai deţinea o autoritate în 
acel moment care să-i acorde dreptul de a angaja Mişcarea 
Legionară într-o asemenea acţiune, atunci când, după propria- 
i expresie, „nu se mai zărea nici o geană de lumină 4 *? 

— Din punctul de vedere al principiilor legionare, Horia 
Sima şi-a pierdut autoritatea în momentul când nu şi-a respectat 
cuvântul de onoare şi mă refer nu numai la momentul fugii lui în 
Italia, ci şi la faptul că, întotdeauna când persoana lui a fost în 
pericol, a ştiut să se sustragă acestuia, lăsând răspunderea pe 
seama altora. La acuzaţii şi la faptele la care a contribuit sau 
pe care le-a iniţiat, el nu a răspuns niciodată în faţa unei instanţe 
sau a unui juriu de onoare. Şi pot să dau exemple: la 3 septembrie 
1940, când a avut loc lovitura de stat împotriva lui Carol, s-a 
retras la Braşov, aproape de graniţă, fiind pregătit ca, în caz de 
eşec, să fugă. La 21 ianuarie 1941, când, după ce a dispus 
măsurile cunoscute, urmate de dezastrul în consecinţă, a 
dispărut, în loc de a-şi asuma răspunderea faptelor, fără a mai 
vorbi de colaborarea cu „călăul Căpitanului din anul 1938, căruia 
îi întinde mâna, intrând în guvernul Gigurtu. în acel august 1944, 
s-a implicat luând o decizie fără a se consulta cu Forul Legionar, 
iar, după deznodământ, dispare în necunoscut. 

— în mijlocul furtunii, corabia Reich-ului se clătina din 
temelii. La începutul lunii aprilie 1945, situaţia devenise nesigură. 
Budapesta căzuse şi Ungaria a fost ocupată în întregime de 
trupele sovietice. Americanii se apropiau de linia munţilor pe la 
pasul Brenero. Situaţia impunea luarea unei decizii şi, atunci, 
Horia Sima hotărăşte ruperea rândurilor de către legionarii şi 
membrii guvernului aflaţi încă la Alt-Aussee, justificând: „Mă 
frământam cu mintea cum era mai bine să procedăm... dar ce 
vor face americanii cu noi, nu ne vor preda ruşilor sau guvernului 
din România?... şi am ajuns la concluzia că mai bine să se 
împrăştie care încotro 44 (citat cap. VII/6, pag. 173). La începutul 
lunii mai, evenimentele îl surprind în munţi, angajat, cu un număr 
restrâns de legionari, alături de Eichman (ofiţerul însărcinat cu 
transportul evreilor în Ungaria la Auschwitz, n. n.), în realizarea 
unui punct de rezistenţă, când află că americanii au intrat în 
Alt-Aussee şi atunci intervine decizia actului final: „Acum nu 
se mai pune problema rezistenţei în munţi, ci cum să ne pierdem 
urma cât mai sus posibil, pentru a nu fi descoperiţi de americani 44 , 
marcând, totodată, momentul final, „un ultim act al colaborării 
noastre cu Reich-ul se încheiase... am fost mulţumiţi sufleteşte 
că ne-am făcut datoria de aliat până la capăf 4 (citat cap. VII/8, 
pag. 178-179). Desigur că dramatismul situaţiei impunea luarea 
unei decizii de salvare. Angajarea în acest act a fost făcută, 
aşa cum a fost, acesta urmând a fi supus judecăţii istoriei. Totuşi, 
din punct de vedere al principiilor legionare, ce decizie 
consideraţi că ar fi fost potrivită momentului? 

— Asemenea altor momente la care m-am referit, şi în 
acest caz, lui Horia Sima i-a lipsit tăria morală. Rupe rândurile 
dispărând, fără a avea forţa de a se prezenta în faţa unei instanţe 
internaţionale spre a justifica actul de colaborare cu nemţii în 
acel final de război şi pentru a demonstra, în acelaşi timp, 
incompatibilitatea dintre Mişcarea Legionară şi mişcările de tip 
fascist sau nazist. Fără a intenţiona să-l elogiez pe Antonescu, 
care ne-a pricinuit atâta suferinţă, dar acesta a sfârşit în faţa 

plutonului de execuţie cu demnitate, în timp ce Sima s-a dat la 
fund ca un laş, dispărând în necunoscut. Sima a părăsit de mult 
linia spiritualităţii şi a principiilor legionare. Poziţia adoptată, şi 
în acest caz, este elocventă. Şi numai în această ipostază trebuie 
înţeleasă şi mulţumirea sufletească declarată de Sima. 

— în partea finală a cărţii, autorul relevă rolul pe care l-a 
avut Guvernul Naţional de la Viena în perspectiva istoriei, punând 
în prim-planul acestei viziuni salvarea onoarei naţionale şi făurirea 
mişcării de rezistenţă. Cum interpretaţi această evaluare? 

— Este de neimaginat să atribui nişte merite excepţionale 
Guvernului Român de la Viena. Mă simt de-a dreptul 
încrâncenat de acţiunile iniţiate şi consecinţele cunoscute. Ce 
merite poţi să-i atribui, când se ştie că legionarii au fost scoşi 
din lagăre şi folosiţi în acele momente de mare dramatism ale 
sfârşitului războiului? Şi mă refer în special la recurgerea nemţilor 
de a forma din resursele umane aflate pe drumuri şi în lagărele 
lor batalioane pe care să le trimită să lupte împotriva propriilor 
lor fraţi care sângerau pentru eliberarea Ardealului de Nord 
prin jertfele a mii de morţi, printre care 120 de elevi de la Şcoala 
Militară din Păuliş, care au murit cu arma în mână. Obiectivul 
de a forma o armată naţională e cunoscut. Dar putem reflecta 
asupra acestuia printr-o comparaţie şi vreau să accentuez: există 
vreo diferenţă între diviziile «Tudor Vladimirescu» şi «Horia, 
Cloşca şi Crişan», formate de către Ana Pauker din prizonierii 
români aflaţi în lagăre în Rusia şi puse în slujba lui Stalin să 
lupte pe front împotriva armatei române, şi batalioanele for¬ 
mate şi angajate în luptă în Germania? Şi nu putem desprinde 
decât o singură concluzie: diviziile formate în Rusia aveau în 
perspectivă victoria, pe când cele amintite — catastrofa, şi cu 
atât mai grav cu cât au fost fonnate în numele şi sub egida 
Mişcării Legionare. Despre angajarea celor trimişi în ţară pentru 
a crea o bază de rezistenţă împotriva comunismului, acţiunile 
lor vizau ţinte militare de sabotare a frontului şi, mă gândesc, la 
ce au dus la toate acestea? Zeci de legionari aruncaţi cu 

paraşuta din avioane, unii rătăcind fără nici o ţintă, alţii rămânând 
atârnaţi în copaci în bătaia puştilor, având parte de un sfârşit 
tragic sau de ani grei de închisoare, alături de toţi acei care le-au 
acordat un ajutor. Ar fi aberant să se recunoască faptul că făurirea 
mişcării de rezistenţă din România este un merit al Guvernului 
Naţional de la Viena, aşa după cum susţine Sima. Am subevalua 
jertfa celor care, indiferent de culoarea politică, religie, apartenenţă 
etnică sau rang social, au înţeles să ia atitudine faţă de regimul 
comunist instalat la putere prin fraudă în 1945. Personalităţi şi 
oameni aparţinând partidelor istorice, scriitori şi oameni de artă, 
militari de carieră, intelectuali de seamă, muncitori, ţărani, elevi şi 
studenţi au constituit marea masă a mişcării de rezistenţă din 
ţară. Şi în înfrăţire cu aceştia, un mare număr de legionari şi o 
mare cantitate de suferinţă. Pe meterezele munţilor au strălucit 
figurile semeţe ale colonelului Uţă şi Dabija, a generalului 
Arsenescu, a lui Puiu Gogu şi Gavnlă, ale fraţilor Amăuţoiu, a lui 
Paragină şi mulţi alţii, care au murit cu arma în mână sau au 
sfârşit în faţa plutoanelor de execuţie. Ei au înţeles jertja nu prin 
impulsuri venite din afară, ci din dragoste de neam, glie şi 
Dumnezeu. Ei au constituit verticalitatea acestui popor, şi nu cei 
care s-au pus în solda unei puteri străine, rătăcind mai apoi prin 
necunoscut. Şi mă cutremur mai ales la gândul că eroarea unei 
subordonări i-a dus pe cei mai mulţi în faţa morţii. Nu pot să nu 
mă gândesc la soarta unui Ion Samuilă, Ion Golea şi Ică Tănase, 
paraşutaţi după 1950, care, prinşi, au fost supuşi unor anchete 
groaznice şi executaţi în octombrie 1953, şi alături de ei, încă 10 
morminte şi un număr mare de victime care au luat drumul 
închisorilor, pe când cei care i-au trimis stăteau la adăpost la mii 
de kilometri de ţară. Să cutezi mai apoi să afirmi că însăşi Revoluţia 
din decembrie ‘89 a fost ecoul acţiunilor Guvernului Naţional 
din anul 1944 de la Viena, să-mi fie iertat, este de-a dreptul 
simptomul unei patologii incurabile. 

— Puteţi face o comparaţie între modul în care s-a săvârşit 
din viaţă întemeietorul Mişcării Legionare, Corncliu Zelca 

Codrcanu, şi continuatorul acestuia, Comandantul Horia Sima? 

— A face o comparaţie între sfârşitul Căpitanului şi 
Comandantul Horia Sima este un sacrilegiu. Chiar şi numai 
când te gândeşti la sfârşitul lor. în floarea vârstei, Căpitanul 
moare ca un martir şi erou în mijlocul oştenilor lui cei mai buni. 
Horia Sima, în pragul a 90 de am, după mai bine de cincizeci de 
ani de rătăcire, sfârşeşte într-un fotoliu comod, cu zece 
paşapoarte false în buzunar, lăsând în unna lui dihonie şi confuzie. 

— Aţi rămas ca o statuie dăltuită în cremene, spre a 
rezista viforniţelor vremii şi a supravieţui temniţelor comuniste. 
Chiar dacă lumina ochilor vi s-a stins, ochii minţii v-au rămas 
limpezi. Privind la toate câte s-au întâmplat până la această 
vârstă octogenară pe care o aveţi, consideraţi că mai aveţi ceva 
de spus? 

— Nu ştiu dacă avocatul Laurian Ţîlnaru mai trăieşte, 
dacă nu sunt singurul rămas în viaţă din 43 Moţa- 
Marin, şi mă văd îndreptăţit să afirm că prin voia lui Dumnezeu 
am rămas ca un predestinat spre a rosti adevărul celor ce vor 
adevărul. Ceilalţi, oricine ar fi, indiferent de ce parte s-ar afla, 
ce argumente şi motive invocă, mai devreme sau mai târziu, se 
vor întoarce şi ei. Adevărul îi va aduna pe toţi care năzuiesc 
spre acesta, la acea făclie aprinsă de Căpitan, la „linia 
spiritualităţii legionare, având la bază cinstea sufletească, 
onoarea şi dragostea 4 ? Şi precizez: încă de la înlocuirea lui Horia 
Sima de către Forul Legionar, hotărîre la care am aderat şi eu, 
mi-am propus să nu scriu nici o frază sau să rostesc o vorbă 
prin care să-l critic pentru actele pe care le-a săvârşit. Speram 
că, într-o zi, va avea totuşi forţa morală să săvârşească un act 
măreţ, prin care să se realizeze unitatea şi armonia, aşa după 
cum a vrut-o Căpitanul. Speram, mai ales în anii cumpliţi când 
ne găseam în temniţe şi ţara sub teroarea comunistă, că va 
ateriza în fruntea unui grup de luptători curajoşi în lanţul Munţilor 
Carpaţi, unde va organiza rezistenţa şi lupta împotriva 
comunismului. Sau, acolo, în Apus fiind, să se prezinte în faţa 

unei instanţe internaţionale şi să-şi asume răspunderea acţiunilor 
din timpul când şi-a asumat răspunderea Mişcării. Dar n-a fost 
să fie aşa, a trăit şi s-a sfârştit aşa după cum şi-a înţeles rosturile 
propriei vieţi. Şi mă văd obligat să precizez că nu i-am purtat 
nici un fel de resentimente, făcând cunoscut faptul că, după 
1990, mi-a transmis verbal mai multe mesaje de împăcare, la 
care am răspuns că „sunt de acord să mă împac cu oricine, în 
limita principiilor etern valabile: adevăr, dreptate şi virtute 44 . 
Dumnezeu ne-a despărţit fără să ne întindem mâna. Rămâne 
ca îndurarea Lui să se aştearnă peste sufletele noastre, să aşeze 
între noi eterna pace, linişte şi armonie, în vasta şi dreapta Sa 
împărăţie. Mărturisesc toate acestea pentru ca generaţiile 
viitoare să cunoască adevărul şi, pe temelia sănătoasă lăsată 
de Căpitan, să clădească o nouă Dreptate Creştină, în alianţa 
unei democraţii social-creştine. 

— Vă mulţumesc şi sper să mai putem deschide şi alte 
file din zbuciumata istorie a generaţiei căreia i-aţi aparţinut. 

Hunedoara, decembrie 1996, Tarcea Mircea, preşedinte 
AFDRP Hunedoara. 

Post scriptum: M-am străduit să răspund fără nici o 
reticenţă tuturor întrebărilor ce mi s-au pus de către interlocutorul 
meu. Atât în închisoare, cât şi după aceea, am reflectat la toate 
câte au fost, aşa cum au fost, ţinând seama şi de opiniile altora, 
pentru a nu ajunge la concluzii false care să incrimineze pe 
cineva. înţeleg, spre folosul tuturor celor care au împărtăşit 
acelaşi ideal sau al celor care încearcă să desluşească tainele 
legate, de-a lungul anilor, al drumurilor parcurse, să rostesc 
adevărul chiar dacă acesta va fi mai mult sau mai puţin înţeles 
de unii. O înţeleg ca o ultimă datorie faţă de jertfa martirilor 
noştri. Doamne, fa ca din suferinţele şi jertfele tuturor să răsară 
în această ţară o holdă spirituală din care să se cuminece 
generaţiile care vin după noi. 

Dumitru Groza 
Hunedoara 

NICOLAE COTERBIC 
EVENIMENTUL DUMITRU GROZA 

Aprilie 1997 

în legătură cu participarea lui Dumitru Groza la 
evenimentele din noaptea de 26-27 noiembrie 1940 de la Jilava, 
sunt dator să rectific afirmaţia pe care am facut-o în articolul 
„Drumul spre un ideal 44 apărut în Biblioteca „învierea 44 nr. 7- 
1996, pag. 27, primul paragraf. 

Acolo am scris: / în noaptea de 26 spre 27 noiembrie 
1940, în timp ce un grup de legionari luam parte la deshumarea 
osemintelor Căpitanului, un alt grup, condus de Dimitrie Groza, 
a pătruns în închisoarea Jilava şi a procedat la ceea ce s-au 
numit „Asasinatele de la Jilava 44 /. 

Ca unul care mă aflam în acea noapte la Jilava şi asistam 
la lucrările de spargere şi ridicare a plăcii de beton sub care se 
aflau îngropaţi Căpitanul şi camarazii săi, ştiu că a sosit, spre 
miezul nopţii, o maşină în care se afla Dumitru Groza şi în ea se 
afla, printre alţii, şi sora mea Lucia Coterbic. După cum mi-a 
declarat chiar ea, atunci şi ulterior când am căutat să 
reconstituim o parte din evenimentele acelei nopţi, sora mea a 
rămas în maşină, iar Dumitru Groza s-a dus şi a intrat în fort. 
Când, după aproximativ o oră, Groza a revenit din fort, i-a spus 
surorii mele: „ţăndărel (aşa o numeau camaradele ei din cauza 
staturii sale mici) ţi s-a făcut dreptate! 44 . 

(Groza se referea, desigur, la împrejurările în care fusese 
împuşcat profesorul Vasile Christescu în casa surorii mele şi la 
moartea soţului ei, sculptorul Andrei Iacob, moarte survenită în 
urma maltratărilor suferite de acesta din partea agentului, de 
odioasă amintire, Otto Reiner şi care acum îşi primise pedeapsa 
alături de ceilalţi criminali din fort). 

Afirm în deplină cunoştinţă şi pentru respectarea 
adevărului că Dumitru Groza, deşi prezent la deshumare, nu el 
a fost cel care a condus grupul de legionari ce a luat parte 


32 


la execuţiile de la Jilava. 

Acum, după această precizare, să redem o parte din 
interviurile şi dialogurile purtate de Mircea Tarcea şi Nicolae 
Itul cu Dumitru Groza şi publicate în revista Puncte Cardinale 
care apare la Sibiu. 

Să începem însă cu o afirmaţie din rechizitoriul 
procurorului militar căpitan magistrat rezervă I. N. Vlădescu, 
afirmaţie rostită în şedinţele din 17 şi 18 iulie 1941 la procesul 
„Asasinatelor de la Jilava..., Snagov şi Strejnicul, 26-27 
noiembrie 1940“— Editura Scripta, Bucureşti, 1992, p. 137. 

Procurorul militar: „Printre executanţii acestor fapte... şi 
comunistul Grozea Dimitrie — comandant legionar — fugar 
în stepele Rusiei u . (Am încheiat citatul; sublinierea îmi aparţine). 

De atunci şi până astăzi, diverşi istorici — şi nu numai ei 
— au preluat această minciună şi chiar o dezvoltă, precum dl. 
Victor Ionescu în emisiunea programului 1 al TVR, Luni 22 
ianuarie 1996, în documentarul „Pe marginea prăpastiei 44 , după 
ce mai înainte, în România Liberă din 15 ianuarie 1996, un alt 
domn, V. Alexe scrie acelaşi lucru. Şi, desigur, aceştia nu sunt 
ultimii! 


„Cum m-am trezit comunist “ — Interviu cu Dumitru 
Groza, fostul comandant al Corpului Muncitoresc Legionar 
(CML) realizat de Mircea Tarcea la Hunedoara în 7 mai 1995, 
pag. 12-13. Citez: D. Groza: „Am aflat pentru întâia dată că 
sunt comunist din afirmaţiile pe care le-a făcut, imediat după 
rebeliunea din 21-23 ianuarie 1941 (aşa-zisa „rebeliune 
legionară 44 ), noul ambasador al Germaniei la Bucureşti, von 
Killinger, în urma informaţiilor tendenţioase furnizate de Eugen 
Cristescu, director al Serviciului Secret de informaţii, şi Mihai 
Antonescu, fost vicepreşedinte al Consiliului de Miniştri, care 
au căutat pe toate căile să lovească şi să compromită Mişcarea 
Legionară 44 .... 

După ce Dumitru Groza arată rolul ce l-a avut. în timpul 

evenimentelor din 21-23 ianuarie 1941, el continuă: ... „L-am 
întâlnit (pe Horia Sima, n. n.) după aproape trei luni (aprilie 
1941, n. n.) în Germania, la Berkenbmck, o mică localitate lângă 
Berlin, unde am fost încartiruiţi cea. 50 de fruntaşi legionari' 4 . 

Tarcea Mircea: — Vă simţiţi vinovat faţă de gravitatea 
acestor evenimente, ce au pus în mare pericol existenţa statului 
român, cunoscând că, atât la hotarele din răsărit cât şi din vest, 
vecinii noştri erau pregătiţi să ne sfâşie ţara? 

D. G. : „Este bine că aţi pus această întrebare, pentru că 
răspunsul meu este filtrat astăzi de anii de lungă suferinţă ce au 
umiat, iar experienţa trăită în acest răstimp mi-a permis să ajung 
la concluzii ce îmi acordă unele circumstanţe atenuante, cum 
ar fi, de pildă, la vârsta de atunci, lipsită de maturitate şi 
experienţă politică, când entuziasmul şi-a pus mai mult amprenta 
asupra faptelor, la care adaug disciplina la care eram supuşi cu 
toţii. în faţa istoriei se ridică o recunoaştere: am greşit pentru 
că nu am urmat linia Căpitanului şi am deviat , alunecând 
de la spiritual spre politic; cele întâmplate după moartea 
lui vorbesc de la sine (sublinierea n. n.) 

Cazul Dumitru Groza. Revista Puncte Cardinale (Sibiu) 
în nr. 3/63, martie 1996, pag. 10, publică un fragment final al 
lungului expozeu autobiografic al lui Dumitru Groza, expozeu 
însoţit de fotocopiile unor documente oficiale care anulează prin 
ele însele calomniile care s-au revărsat asupra lui Dumitru Groza 
îndată după „Rebeliunea Legionară 44 din 21-23 ianuarie 1941. 
Redăm din declaraţiile lui date în faţa martorilor Mircea Tarcea 
şi Nicolae Itul la Hunedoara în 24 ianuarie 1996. 

... „Accentuez că nu am condus şi nici nu am luat parte 
la executarea deţinuţilor politici încarceraţi la Jilava... Nu am 
fost comunist şi nu am cunoscut niciodată pe comunistul 
Bogăţoiu Panait, nici nu am introdus comunişti în Mişcarea 
Legionară. Am participat activ la ea, cu tot sufletul, iubind 
dreptatea, ţara, neamul şi pe Căpitan, dar, mai presus de toate, 
adevărul şi pe Dumnezeu. Nu am fost niciodată în URSS şi 

niciodată agent KGB. 

Las în seama lui Dumnezeu să ne judece El, pe mine şi 
pe acuzatorii denigratori ai mei. Aştept ca El să dea adevărata 
sentinţă, care va fi fără recurs şi apel' 4 . 

Tot în revista Puncte Cardinale' nr. 4/64, aprilie 1996, 
pag. 10-11, în articolul „Fapte şi atitudini 44 (Jilava 26-27 noiembrie 
1940), în dialogul purtat de Mircea Tarcea la Hunedoara, 
decembrie 1995, Dumitru Groza declară că după ce a asistat la 
primele lucrări ale ridicării plăcii de beton ce acoperea pământul 
sub care erau îngropaţi Căpitanul şi ceilalţi camarazi (... ,jub 
această placă era îngropat idealul vieţii mele“ / sunt 
cuvintele lui Groza/, el a plecat împreună cu dr. Victor 
Apostolescu spre fortul Jilava şi intrând înăuntru a aflat că 
deţinuţii urmau să fie lichidaţi. ... „Atât eu cât şi Victor 
Apostolescu am pus întrebarea: Nu trebuie judecaţi? — S-au 
judecat ei singuri prin faptele pe care le-au comis; noi nu facem 
decât să le aplicăm sentinţa! — a răspuns comandantul legionar 
Gheorghe Dragomir Jilava. Impresionat de cele văzute la 
deshumare, nu m-am opus categoric. Nici nu puteam să mă 
opun, deoarece nu avem autoritate asupra lor. Nici nu i-am 
condamnat; mai mult decât atât: m-am solidarizat cu ei, în cele 
din urmă 44 . 

în continuare, Groza declară: „în anchetele la care am 
fost supus ani de zile, se cunoştea adevărul, dar le-am luat 
apărarea, mai ales la Tribunal, în faţa instanţei ce m-a judecat 44 . 
(Este vorba de procesele din 1955 şi 1957 de la Tribunalul Militar 
Bucureşti, n. n.) 

... — Noi te credem, dar dumneata persoanl ai tras? — 
„La care am răspuns: Eu nu m-am dus la Jilava pentru 
răzbunare 44 . 

— Dar dacă aveai pistol asupra dumitale, ai fi tras? 

„Sub impresia dezhumării care se facea în apropiere, 
cred că aş fi tras 44 . 

... Mai departe, în cadrul aceluiaşi dialog, Dumitru Groza 

spune: „Ca un caz comparat cu alte cazuri de răscruce ale 
istoriei, cazul Jilava, în virtutea legii, trebuia să comporte o 
singură cale: „judecarea celor vinovaţi şi atribuirea dreptului la 
apărare a acestora 44 , lucru care nu s-a întâmplat... Ceea ce 
apasă grav însăşi mistificarea adevărului* care contravine 
principiilor legionare... Pentru toate câte au fost, cu toate 
suferinţele care au urmat şi judecăţile la care am fost supuşi, 
nu numai de prieteni, ci şi de duşmani, va trebui să răspundem 
în faţa istoriei şi a neamului, dar mai ales în faţa lui Dumnezeu, 
la judeata cea mare 44 . 

în post scriptum, după ce Dumitru Groza confirmă întru 
totul şi cu toată tăria adevărul relatat cu multă probitate în 
dialogul cu Mircea Tarcea, Groza încheie: 

„Am rostit adecărul, asumându-mi partea mea de 
responsabilitate şi culpabilitate. Afirm fără echivoc că aşa voi 
proceda şi la cea mai mare şi cea din urmă judecată în faţa 
INSTANţEI DIVINE, unde, după ce îmi voi mărturisi toate 
păcatele şi toate greşelile pe care le-am săvârşit în viaţa 
pământească, cutremurat de căinţă şi mai ales de grandoarea 
circumstanţei, îngenunchiat, voi striga: ACUMA, DOAMNE, 
FACĂ-SE VOIA TA ŞI SFÂNTA TA DREPTATE, după care 
am tânjit mereu, frământat, zbuciumat şi uneori disperat, în trista 
şi nefericita mea existenţă. Iată, Doamne, eu păcătosul robul 
tău, pentru mine şi camarazii mei, de asemeni pentru toţi cei 
care ne-au calomniat, lovit şi prigonit, uneori împingându-ne la 
păcat prin nedreptăţile şi ororile lor, pentru toţi şi toate, implor 
Doamne: 

„ÎNDURARE ŞI IERTARE 44 . 

DUMITRU GROZA 

Ce £-ar mai putea spune după aceste mărturisiri ale unui 
om pe care sora mea, Lucia Coterbic, l-a cunoscut bine şi i-a 
apreciat caracterul. 

CUVINE-SE... 

DUMITRU GROZA 

Calomniat de către adversari (care au încercat să-l prezinte 
ca pe un comunist infiltrat în rândurile Mişcării Legionare), dar şi 
de către unii dintre camarazi (mai ales în vremea din urmă, după 
ce făcuse anumite mărturisiri „incomode" cu privire la 
împrejurările asasinatelor de la Jilava), Dumitru Groza, fostul şef 
al Corpului Muncitoresc Legionar, decedează în urma unui stop 
cardiac, pe data de 28 februarie a. c. (1997). 

Se născuse la 5 decembrie 1913, în Cugir (jud. Alba), în 
familia greu încercată a ţăranilor Ion şi Solomeea. Clasele primare 
şi le-a făcut în localitatea natală. Ulterior a urmat o şcoală 
industrială, funcţionând o vreme ca desenator tehnic. în 1932 a 
venit la Bucureşti şi s-a apropiat de Mişcare Legionară. în 1938 
a fost succesorul inginerului Gheorghe Clime la conducerea 
Corpului Muncitoresc Legionar (înfiinţat în 1936). A făcut parte 
din Corpul Moţa-Marin. După evenimentele din ianuarie 1941, 
s-a refugiat în Germania, numărându-se printre membrii conducerii 
legionare din exil. Revenit în ţară în 1946, va fi arestat în 1948; 
condamnat iniţial la moarte, sentinţa îi este comutată în muncă 
silnică pe viaţă. Eliberat prin amnistia generală din 1964, i se dă 
domiciliu obligatoriu la Hunedoara (unde a trăit până la sfârşitul 
vieţii). A lucrat la C. S. H. până la pensionare. în 1967 s-a 
căsătorit, rămânând văduv după 16 ani. Cea care l-a îngrijit cu 
dragoste şi abnegaţie în ultimii ani (când avea inima slăbită şi 
ajunsese aproape orb) a fost nepoata sa, Maria Groza. 

Interesante mărturii, cu valoare istorică, dar şi 
autobiografică, a adus Dumitru Groza chiar în paginile 
„Punctelor Cardinale" (v. nr. 12/60, decembrie 1993, p. 12-13 
şi nr. 3/63, martie 1996, p. 10). 

A fost înhumat în ziua de 2 martie a. c., la Cugir, alături 
de părinţii săi, aşa cum îi fusese ultima dorinţă. 

Odihnească-se în pace! 

(Evocare preluată din „Puncte Cardinale" nr.'3/75, martie 

1997) 

Să ne amintim, acum şi totdeauna, de jurământul Gradelor 
Legionare; 

„Să apărăm Mişcarea Legionară cu toată puterea noastră 
împotriva a tot ce-ar putea să o ducă pe căi de compromisuri 
sau compromitere; sau împotriva a tot ce-ar putea să-i scadă 
măcar înalta linie morală“. 

Comeliu Zelea Codreanu 
Bucureşti, 12 februarie 1937 

Istoria Mişcării Legionare va trebui să arate în ce măsură 
acest jurământ a fost respectat. 

Bucureşti, aprilie 1997 
NicolaeCoterbic 
tel. 7.46.05.36 

Addenda 7 Aprilie 1997 

Pe Dumitru Groza l-am cunoscut în toamna 1936 la 
formarea Corpului Muncitoresc Legionar de către Căpitan 
la sediul din str. Gutemberg 3. 

Toţi şefii erau intelectuali universitari şi aveau misiunea 
de a-şi selecţiona şi pregăti urmaşi din rândurile muncitorimei. 
Comandanţii erau ing. Gheorghe Clime ca nr. 1 şi jurist Ioan 
Victor Vogen ca nr. 2 şi ei aveau ca urmaşi pe Dumitru Groza, 
în vârstă de 23 ani şi desenator tehnic. în nr. 5 a arhivei istorice 
„ învierea “ urmează a fi reprodus discursul inaugural şi 
programatic al d-lui ing. Gh. Clime. Semnatarul acestor rânduri 
conduceam secţia muncitorilor din spitalele şi policlinicile 
oraşului Bucureşti şi jud. Ilfov şi aveam prezumptiv urmaş pe 
laborantul Apostol de la prosectura spitalului Brîncovenesc. 

A doua oară l-am cunoscut pe Dumitru Groza în iarna 
1948-1949 . 

După arestarea celor două ramuri legionare: Nicolae 
Pătraşcu — Valeriu Negulescu şi Radu Mironovici — Toma 
Simion, a rămas cu responsabilitatea legionarilor încă liberi 

camaradul Androne Bulhac , originar din Barasabia. Prin 
economistul Gh. Sârbu m-a chemat la el pentru a-mi da 
răspunderea legionarilor intelectuali din Bucureşti. I-am răspuns 
că nu-i nevoie de nominalizare întrucât e imposibilă activitatea 
publică şi întrucât fiecare ne facem datoria după situaţie. Câteva 
zile mai târziu Gh. Sârbu revine cu hotărîrea lui Androne Bulhac 
să avem o întâlnire cu Dumitru Groza. 

Această întâlnire a avut loc pe cheiul Dâmboviţei la Podul 
Mărăşeşti. Dumitru Groza şi cu mine mergeam alături şi în 
spatele nostru la 25 metri Gheorghe Sârbu şi Tiberiu 
Teodore seu. Timp de două ore am schimbat opinii şi informaţii: 
a) nici o deosebire de idei sau concepţii între noi, b) concluzia 
că Horia Sima este o conducere falimentară fără soluţie şi c) 
hotărîrea să ne pregătim pentru a fi prezenţi şi activi la ora H 
a libertăţii decisă de politica mondială. După patru ani de 
ilegalitate, eu am fost arestat pe stradă şi luat în anchetă la 17 
Aprilie 1952. „Mirrabile dictu“: eu nu mi-am adus aminte de 
nici un nume de legionar şi la fel Androne Bulhac, Dumitru 
Groza, Gh. Sârbu şi Tiberiu Teodorescu n-au declarat a mă 
fi cunoscut. 

Privitor la convingerile pronaţionaliste şi anticomuniste 
nici o diferenţă între mine şi Dumitru Groza. 

Dr. Milcoveanu Şerban 
tel. 2224381 


Probitas laudatur et alget 
(Cinstea-i lăudată, dar pătimeşte) 

Decimus Junius Juvenalis (60-140) 
(Satirae, 1,74) 

